ড্ৰাগছ কাণ্ডত জড়িত অভিনেতা এজাজ খান! Prag News : Best Assamese News Channel, Latest Assam News Live Today , North East Breaking News\nড্ৰাগছ কাণ্ডত জড়িত অভিনেতা এজাজ খান!\nমুম্বাই : ড্ৰাগছ কাণ্ডত এইবাৰ নাৰ্ক'টিকছ কণ্ট্ৰ'ল ব্যুৰ (এনচিবি)-এ আটক কৰিলে আন এজন বলীউড অভিনেতাক। বুধবাৰে পুৱা গ্ৰেপ্তাৰ কৰিছে অভিনেতা তথা ৰিয়েলিটী শ্ব' বিগ ব'ছ-৭ৰ প্ৰাক্তন প্ৰতিদ্বন্দ্বী এজাজ খানক।\nমুম্বাইৰ নিজা বাসগৃহৰ পৰা আজি পুৱা এনচিবিয়ে গ্ৰেপ্তাৰ কৰে অভিনেতাগৰাকীক। ৰাজস্থানৰ পৰা মঙলবাৰে মুম্বাইৰ বিমান বন্দৰত উপস্থিত হোৱাৰ পাছতে অভিনেতাগৰাকীক আটক কৰি নিজৰ জিম্মাত লৈছিল এনচিবিয়ে।\nড্ৰাগছ ব্যৱসায়ী শ্বাদব ফাৰুক শ্বেইখ ভাটাটাৰ ছিণ্ডিকেটৰ সৈতে জড়িত থকাৰ অভিযোগ উত্থাপন হৈছে এজাজ খানৰ বিৰুদ্ধে। তদন্তকাৰী সংস্থাটোৰ মতে অভিনেতাগৰাকীৰ মুম্বাইৰ আন্ধ্ৰেৰী আৰু ল'খান্দৱালা এলেকাত থকা বাসগৃহত তালাচী চলাই আলপ্ৰাজ'লাম টেবলেট উদ্ধাৰ কৰাৰ পাছতে তেওঁক গ্ৰেপ্তাৰ কৰা হৈছে।
